**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2017 M. LIEPOS 27 D. SPRENDIMO NR. T2-192 „DĖL MOKYTOJO PADĖJĖJO ETATŲ ĮVEDIMO IR FINANSAVIMO ŠVIETIMO ĮSTAIGOSE TVARKOS APRAŠO PATVIRTINIMO“ PAKEITIMO**

Nr.

Klaipėda

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Klaipėdos miesto savivaldybės taryba nusprendžia:

1. Pakeisti Klaipėdos miesto savivaldybės mokytojo padėjėjo etatų įvedimo ir finansavimo švietimo įstaigose tvarkos aprašą, patvirtintą Klaipėdos miesto savivaldybės tarybos 2017 m. liepos 27 d. sprendimu Nr. T2-192 „Dėl Mokytojo padėjėjo etatų įvedimo ir finansavimo švietimo įstaigose tvarkos aprašo patvirtinimo“:

1.1. pakeisti 3 punktą ir jį išdėstyti taip:

,,3. Apraše vartojamos Lietuvos Respublikos švietimo įstatyme, Lietuvos Respublikos švietimo**,** ~~ir~~ mokslo **ir sporto** ministro ir kituose teisės aktuose apibrėžtos sąvokos.“;

1.2. pakeisti 4 punktą ir jį išdėstyti taip:

„4. Mokytojo padėjėjo etatai švietimo įstaigose gali būti steigiami Lietuvos Respublikos švietimo**,** ~~ir~~ mokslo **ir sporto** ministro nustatyta tvarka, ~~jei~~ **kai atitinka šiuos abu kriterijus kartu**:

4.1. švietimo įstaigoje mokosi mokinys (-iai), turintis (-ys) vidutinių, didelių ar labai didelių specialiųjų ugdymosi poreikių ir negalintis (-ys) savarankiškai dalyvauti ugdymo procese;

4.2. pedagoginė psichologinė tarnyba įvertina ~~tokios~~ **mokytojo padėjėjo** pagalbos konkrečiam vaikui teikimo poreikį ir raštu rekomenduoja jos skyrimą.“;

1.3. pakeisti 5 punktą ir jį išdėstyti taip:

„5. Mokytojo padėjėjo etatai švietimo įstaigoje rugpjūčio **ir sausio** mėnesį tikslinami (įvedami nauji, didinami arba mažinami), ~~jei~~ **kai**:

5.1. švietimo įstaigos vadovas **Savivaldybės administracijos direktoriui** pateikia~~:~~ **prašymą dėl mokytojo padėjėjo etatų poreikio (prideda nuasmenintas pedagoginės psichologinės tarnybos pažymos dėl specialiojo ugdymosi ir (ar) švietimo pagalbos skyrimo kopijas su vaiko vardo ir pavardės inicialais dėl mokytojo padėjėjo pagalbos jam skyrimo) ir informaciją apie mokinių, kuriems reikalinga mokytojo padėjėjo pagalba, skaičiaus pokytį;**

„~~5.1.1. Savivaldybės administracijos direktoriui prašymą dėl mokytojo padėjėjo etatų poreikio ir informaciją apie mokinių, kuriems reikalinga mokytojo padėjėjo pagalba, skaičiaus pokytį;~~

~~5.1.2. Komisijai pedagoginės psichologinės tarnybos pažymą dėl mokytojo padėjėjo pagalbos konkrečiam vaikui poreikio.~~“;

5.2. Komisija priima protokolinį nutarimą dėl tokio (-ų) etato (-ų) konkrečioje švietimo įstaigoje patikslinimo (įvedamo naujo, didinimo arba mažinimo).“;

1.4. pakeisti 7 punktą ir jį išdėstyti taip:

,,7. Komisijos posėdyje **gali būti** kviečiamas dalyvauti švietimo įstaigos vadovas, esant poreikiui – švietimo įstaigos vaiko gerovės komisijos narys.“;

1.5. pakeisti 8 punktą ir jį išdėstyti taip:

„8. Komisija:

~~8.1. išklauso įstaigos vadovo ir (ar) švietimo įstaigos vaiko gerovės komisijos nario argumentus dėl mokytojo padėjėjo etato (-ų) būtinumo;~~

8.~~2~~.**1**. išnagrinėja švietimo įstaigos pateiktą pedagoginės psichologinės tarnybos ~~rekomendaciją~~ pažymą;

8.~~3~~.**2**. įvertina mokytojo padėjėjo etato (-ų) švietimo įstaigose poreikio pagrįstumą, sie~~jant~~**dama** jį su mokinių sutrikimų lygiais, pagalbos poreikiu ir jos teikimo efektyvumu ~~bei turimais mokytojo padėjėjo etatais~~;

8.~~4.~~**3**. priima protokolinius nutarimus dėl mokytojo padėjėjo etato (-ų) įvedimo (neįvedimo), didinimo arba mažinimo konkrečioje švietimo įstaigoje, atsižvelgdama į vaikų skaičių, jų sutrikimus ir specialiųjų ugdymosi poreikių lygius.“;

1.6. pakeisti 10 punktą ir jį išdėstyti taip;

,,10. Švietimo įstaigoje mokytojo padėjėjo etatų finansavimui naudojamos ~~mokinio krepšelio~~ **mokymo** lėšos pagal Lietuvos Respublikos Vyriausybės nutarimu patvirtintą ~~Mokinio krepšelio lėšų apskaičiavimo ir paskirstymo metodiką~~ **Mokymo lėšų apskaičiavimo, paskirstymo ir panaudojimo tvarkos aprašą**.“;

1.7. pakeisti 11 punktą ir jį išdėstyti taip:

,,11. Savivaldybės biudžeto ~~ūkio~~ lėšos mokytojo padėjėjo etatams finansuoti gali būti skiriamos:

11.1. specialiosios paskirties ~~Savivaldybės ir nevalstybinei~~ mokyklai, kurioje ugdomi mokiniai, turintys didelių ir labai didelių specialiųjų ugdymosi poreikių;

11.2. švietimo įstaigai, jei yra mokytojų padėjėjų etatų poreikis, pateikus Savivaldybės administracijos direktoriui dokumentus, įrodančius, kad ~~mokinio krepšelio~~ **mokymo** lėšų nepakanka.“;

1.8. pakeisti 14 punktą ir jį išdėstyti taip:

„14. Mokytojo padėjėjas:

14.1. padeda ribotų galimybių mokiniui **ar (ir) mokinių grupei,** ~~turinčiam~~ kurie turi vidutinių, didelių ar labai didelių specialiųjų ugdymosi poreikių ir ~~negalinčiam~~negali savarankiškai dalyvauti ugdymo procese;

14.2. **pagalbą mokiniams, turintiems specialiųjų ugdymosi poreikių, teikia ugdymo proceso metu tiesioginiu būdu (kai mokomasi kasdieniu mokymo proceso organizavimo būdu) ir nuotoliniu ir (ar) tiesioginiu būdu (kai mokomasi nuotoliniu mokymo proceso organizavimo būdu),** priklausomai nuo mokinio (-ių) sutrikimo (-ų) ir specialiųjų ugdymosi poreikių lygio (-ių) ~~dirba su mokiniu ar mokinių grupe~~;

14.3. bendradarbiauja su mokytoju, specialiuoju pedagogu, logopedu, kitais pagalbos specialistais.“;

1.9. pakeisti 15 punktą ir jį išdėstyti taip:

„15. Mokytojo padėjėjas turi:

15.1. turėti ne žemesnį kaip vidurinį išsilavinimą **ir žinių apie mokinių sutrikimų specifiką** ~~– vykdančiam mokinio priežiūrą, padedančiam mokiniui orientuotis aplinkoje, judėti, maitintis, apsitarnauti, susitvarkyti~~;

15.2. ~~turėti aukštąjį išsilavinimą ir pedagogo kvalifikaciją – dalyvaujančiam ugdymo procese ir teikiančiam mokiniui pagalbą įsisavinant medžiagą, paaiškinant mokytojo skirtas užduotis ir padedant jas atlikti~~ **gebėti bendrauti ir dirbti su mokiniais, atsižvelgiant į jų sutrikimus ir pedagoginės psichologinės tarnybos rekomendacijas**;

**15.3. gebėti bendradarbiauti su mokytoju, specialiuoju pedagogu, logopedu, kitais specialistais, mokinių tėvais (globėjais, rūpintojais).**“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Švietimo skyriaus vyriausioji specialistė

Alma Radvilė, tel. 39 61 47

2021-11-29